
Tokom 2018. godine Služba zaštite i spašavanja opštine Pljevlja imala je 260 intervencija
Kada su u pitanju požari na objektima pripadnici Službe zaštite su intervenisali 10 puta na gašenju požara na stambenim, 8 puta na pomoćnim i 4 puta na poslovnim objektima. U strukturi požara na objektima značajan broj se odnosi na požare dimnjaka kojih je bilo 25.
Na elektroinstalacijama i uređajima su bila četiri požara, tri požara ugljene prašine i jedan požar zapaljivih gasova. Ugašena su tri požara sijena.
Bilo je 29 intervencija na gašenju požara koji su zahvatili kontejnere i deponije smeća i jedan požar piljevine i okoraka.
Ugašen je jedan požar na automobilima.
Najveći broj intervencija tokom 2018. godine bio je na gašenju požara šume, trave i nisko grastinja - 66.
Bila je 21 tehnička intervencija.
Vatrogasci-spasioci su intervenisali 5 puta prilikom saobraćajnih udesa a 12 puta su prali kolovoz poslije saobraćajnih udesa.
Četiri puta je vršen transport građana korišćenjem motornih sanki.
U slučaju poplava intervenisano je 5 puta.
Životinje su spasavane u 6 slučajeva, takođe 6 puta su intervenisali na odstranjivanju gmizavaca iz vozila i objekata.
Tokom 2018. godine 39 puta su vršeni poslovi obezbjeđenja sportskih takmičenja, kulturnih dešavanja i političkih skupova.
U toku prošle godine je bilo 7 lažnih dojava građana.
Sve intervencije su trajale 458 sati na kojima su vatrogasci-spasioci proveli ukupno 1.416 radnih sati.
Najviše intervencija Služba zaštite i spašavanja je imala u mjesecu aprilu - 57, najmanje u decembru - 12.
Najveći broj intervencija bio je subotom (22,3%), najmanje srijedom (10,8%).
Intervencije su prosječno trajale 1 sat i 30 minuta.
Dopremljene 232 cistijerne vode
Tokom 2018. godine je izvršena doprema 232 cistijerne vode od kojih 161 po unaprijed utvrđenom planu u Romsko naselje na Trlici, 52 građanima na ruralnom području naše opštine i 19 preduzećima.

